armvectores/hy_wikipedia_2023 huggingface dataset:
Բոլիե (Արդեշի գավառ)

Բոլիե (ֆր.՝ Beaulieu), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 437 մարդ, բնակչության խտությունը` 17.16 մարդ/կմ²։ Բնակավայրը զբաղեցնում է 25.47 կմ² տարածք։


== Աշխարհագրություն ==
Գտնվում է Փարիզ քաղաքից 520 կմ հարավ, Լիոն քաղաքից` 165 կմ հարավ, Պրիվա քաղաքից` 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 270 աշխատունակ (15-64 տարեկան) բնակիչ, որոնցից ակտիվ էին 177-ը, իսկ ոչ ակտիվները` 93։ Ակտիվության ցուցանիշը կազմում է 65,6 %։ 177 աշխատունակ մարդկանցից աշխատել է 154 անձ (87 տղամարդ և 67 կին)։ Գործազուրկ են եղել 23 անձ (8 տղամարդ և 15 կին)։ 93 անաշխատունակներից 17-ը եղել են աշակերտներ կամ ուսանողներ, 46-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կաեռեպեռե (գյուղ, Կեհտնա շրջան)

Անվան այլ կիրառումների համար տե՛ս՝ ԿաեռեպեռեԿաեռեպեռե (էստ․՝ Kaerepere), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 60 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պադուն (այլ կիրառումներ)

Պադուն, կարող է վերաբերել՝

Պադուն - գետ Ռուսաստանում, Ինյայի վտակը
Պադուն - գետ Ռուսաստանում, Պովալիխայի վտակը
A Day at the Races

A Day at the Races-ն անգլիական լեգենդար Քուին խմբի 5-րդ ստուդիական ալբոմն է, որը թողարկվել է 1976 թվականի դեկտեմբերի 10-ին։ Այն ամբողջ աշխարհում վաճառվել է շուրջ 10 միլիոն օրինակով, որից 2 միլիոնը՝ Ամերիակայի Միացյալ Նահանգներում։ Ալբոմն զբաղեցրել է 1-ին հորիզոնականը Մեծ Բրիտանիայում և 5-րդ հորիզոնականը Ամերիկայի Միացյալ Նահանգներում։ Այն նաև խմբի երկրորդ պլատինե ալբոմն է ԱՄՆ-ում։


== Երգացանկ ==
"Tie Your Mother Down" - 4։47
"You Take My Breath Away" - 5։09
"Long Away" (May) - 4։34
"The Millionaire Waltz" - 4։54
"You And I" (Deacon) - 3։25
"Somebody to Love" - 4։56
"White Man" - 4։59
"Good Old-Fashioned Lover Boy" - 2։54
"Drowse" - 3։45
"Teo Torriatte (Let Us Cling Together)" - 5։50


== Հիթ-շքերթներ ==


== Հավաստագրումներ ==


== Ծանոթագրություններ ==
Դուռնագյոլ (Խնուսի գավառ)

Դուռնագյոլ, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր գավառակի հյուսիսային սահմանների մոտ։


== Բնակչություն ==
XX դարի սկզբին ուներ 20 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աուբուրն Գալիպոլիի մզկիթ

Աուբուրն Գալիպոլիի մզկիթ, գտնվում է Աուբուրնում, Նոր Հարավային Ուելս, Ավստրալիա։ Ավստրալիայում առաջին մզկիթը բացվել է 1979 թվականի նոյեմբերի 3-ին։ Դա մի տուն էր՝ առանց ներքին պատերի։ Աուբուրն Գալիպոլիի մզկիթի կառուցումը սկսվել է 1986 թվականին և պաշտոնապես բացվել է 1999 թվականի նոյեմբերի 28-ին։ Մզկիթը կառուցված է թուրքական ոճով։


== Ծանոթագրություններ ==
Know Your Enemy (երգ, Green Day)

«Know Your Enemy»», ամերիկյան փանկ ռոք խումբ Green Day-ի ութերորդ ստուդիական ալբոմի առաջին սինգլ։ Սինգլը թողարկվել է 2009 թվականի ապրիլի 16-ին։ 


== Երգացանկ ==


=== CD և Didital Download ===
"Know Your Enemy" - 3։12


=== CD1 ===
"Know Your Enemy" - 3։12
"Lights Out" - 2։16
"Hearts Collide" - 2։39


=== CD2 ===
"Know Your Enemy" - 3։12
"Lights Out" - 2։16


=== Digital download - EP ===
"Know Your Enemy" - 3։12
"Boulevard of Broken Dreams" (live) - 4։24
"F.O.D." (live) - 2։24


=== Digital download սինգլ ===
"Know Your Enemy" - 3։12
"Lights Out" - 2։16
"Hearts Collide" - 2։39


=== 7" ===
"Know Your Enemy" - 3։12
"Hearts Collide" - 2։39


=== Vinyl ===
"Know Your Enemy" - 3։12
"21 Guns" - 5։21


== Վարկանշային աղյուսակ ==


== Ծանոթագրություններ ==
Ուսասաի

Ուսասաի (իտալ.՝ Ussassai), կոմունա Իտալիայում, գտնվում է Սարդինիա մարզի Օլիաստրա գավառում։
Բնակչությունը 763 մարդ (2008 թվականի տվյալներով), բնակչության խտությունը 16 կմ²։ Զբաղեցնում է 47 կմ² տարածք։
Փոստային ինդեքս՝ 8040։ Հեռախոսային կոդ՝ 0782։
Բնակչության հովանավոր սուրբ է համարվում Հովհաննես Մկրտիչը:


== Ժողովրդագրություն ==
Բնակչության աճը։


== Կոմունայի վարչակազմ ==
Հեռախոս։ 0782 55710


== Հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ծվծվուկ Ռադդեի

Ծվծվուկ Ռադդեի (լատ.՝ Silene raddeana), մեխակազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
2-12 սմ բարձրությամբ, բազմաթիվ կարճացած անպտղատու ընձյուղներով բազմամյա, գեղազարդային բույս է։ Ստորին տերևները գծային են, մինչև 3 սմ երկարությանբ, վերինները՝ ավելի փոքր։ Բաժակը ունի 10-15 մմ երկարություն։ Պսակը լինում է սպիտակ կամ վարդագույն, պսակակցով։


== Տարածում ==
Հանդիպում է Զանգեզուրի (Կապուտջուղ և Խուստուփ լեռնագագաթներ) և Մեղրու (Կուրիս) ֆլորիստիկական շրջաններում։ Հանդիպում է նաև Նախիջևանում և Հյուսիսարևելյան Անատոլիայում։


== Էկոլոգիա ==
Աճում է ալպյան գոտում՝ ծովի մակարդակից 2500-3800 մ բարձրությունների վրա, ժայռոտ տեղերում։ Ծաղկում է հունիս ամսին, պտղաբերում՝ հուլիսին։


== Պահպանություն ==
Վտանգված տեսակ է։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Արևիկ» ազգային պարկի սահմաններում։


== Ծանոթագրություններ ==
Գետք

Գետք (նախկին անվանումը` Դահարլի),
գյուղ Հայաստանի Հանրապետության Շիրակի մարզի Ախուրյանի տարածաշրջանում, մարզկենտրոն Գյումրիից՝ 5 կմ հարավ-արևմուտք, Ախուրյան գետի ձախ ափին։ Գյուղը հիմնադրվել է 1828 թ., վերանվանվել Գետք 1945 թ. դեկտեմբերի 7-ին։


== Բնակչություն ==
Ըստ ՀՀ 2011 թ. մարդահամարի արդյունքների` Գետքի մշտական բնակչությունը կազմել է 545, առկա բնակչությունը` 509 մարդ։  1831 թվականից ի վեր գյուղի բնակիչները հայեր են, որոնց նախնիների մասը 1828-1830 թվականներին գաղթել են Կարսից և Մուշից։
Գետքի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է դաշտավարությամբ, բանջարաբոստանային կուլտուրաների մշակությամբ, անասնապահությամբ և այգեգործությամբ։


== Պատմամշակութային կառույցներ ==
Գետքում են գտնվում «Ամենափրկիչ» և սուրբ Հռիփսիմե մատուռները։ Գյուղում կա Հայրենական մեծ պատերազմի զոհերին նվիրված կոթող, որը կառուցվել է 1976 թ.։


== Հասարակական կառույցներ ==
Գետքում գործում է միջնակարգ դպրոց։


== Տես նաև ==
Գետքի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Գետք գյուղի էջը CAA կայքում Archived 2011-08-20 at the Wayback Machine.
Գետք գյուղի մասին տեղեկություններ Archived 2014-05-27 at the Wayback Machine.
PENTAGON (խումբ)

PENTAGON (Փենթագոն, կորեերեն՝ 펜타곤), հարավկորեական երաժշտական խումբ (բոյ բենդ), որին հովանավորում է Cube Entertainment-ը։ Խումբը կազմված է 10 մասնակիցներից՝ Ջինհո, Հուի, Ինդոուն, Հոնսոկ, Շինուոն, Յոուան, Են Ան (Յան Ան), Յութո, Քինո , Ուսոկ։ Նրանք ներկայացվել են Mnet  հեռուստաընկերության կենդանի Pentagon Maker  շոուի ժամանակ։ Փենտագոնի դեբյուտը կայացել է 2016 թվականի հոկտեմբերի 10-ին։ Միևնույն ժամանակ թողարկվել է Փենտագոնի առաջին մինի ալբոմը և ցուցադրության հանվել այն։


== Պատմություն ==


=== Դեբյուտից առաջ. Pentagon Maker ===
2015 թվականի դեկտեմբերին Cube Entertainment-ը հայտարարեց տղաների նոր խմբի մասին, որոնց դեբյուտը պիտի կայանար 2016 թվականի երկրորդ կեսին։
2016 թվականի ապրիլի 26-ին Cube-ը նեկայացրեց “Come Into The World” հանելուկային անոնսը, որը պարզվեց Pentagon Maker-ի շոուի անոնսն էր։ Շոուի մասնակիցները ներկայացվել են 2016 թվականի մայիսի 2-ին YouTube-ի Mnet ալիքի ներկայացնող հոլովակի միջոցով։
Խմբի վերջնական կազմը պետք է կազմվեր Mnet  ալիքի ռեալիթի Pentagon Maker շոուից հետո։ Շոուն եթեր է դուրս եկել մայիսի 2-ին Mnet M2 և Naver TV Cast ալիքների միջոցով 12 շաբաթվա ընթացքում։ Այնտեղ մասնակիցները ցույց տվեցին իրենց հմտությունները և 5 տիպի կարողություններ ցուցադրեցին՝ կատարողական, պար, խմբային համատեղ աշխատանք, տաղանդ և մտածողություն։ Շոուի վերջում Հուին, Յոուանը, Հոնսոկը, Քինոն, Ուսոկը, Ջինհոն և Յութոն դարձան խմբի հաստատուն մասնակիցները։
Հուլիսի 9-ին նախագծի շրջաններում Փենտագոնը թողարկեց “Young” սինգլը, որում ընդգրկվեցին “Young” (պրոդ. Dok2) և “Find Me” (պրոդ. Tiger JK) երգերը։ Նաև թողարկվեց “Young” երգի տեսահոլովակը։
Խմբի դեբյուտային համերգն ի սկզբանե պետք է ունենար 2016 թվականի հուլիսի 23-ին Ջամսիլ թաղամասի փակ դահլիճում (Jamsil Indoor Stadium), բայց ներքին խնդիրների պատճառով Cube-ը հետաձգվեց համերգի և դեբյուտի օրը։


=== 2016 թվականից առ այսօր. դեբյուտը «Pentagon» մինի ալբոմով ===
2016 թվականի սեպտեմբերի 30-ին Cube Entertainment-ը հաստատեց, որ 2016 թվականի հոկտեմբերի 10-ին տեղի կունենա խմբի դեբյուտը։ Նաև հաստատվեց, որ խումբը կկազմվի 10 մարդկանցով, այդ թվում նաև այն մասնակիցները, որոնք հեռացվել են Pentagon Maker շոուից՝ Շինուոնը, Են Անը (Յանան) և Իդոունը։
Փենտագոնը թողարկեց իր առաջին՝ «Pentagon» մինի ալբոմը հոկտեմբերի 10-ին։ Ալբոմը կազմված է 7 երգից, որի գլխավոր երգը “Gorilla”-ն է, նույն ժամանակում նաև թողարկվեց տեսահոլովակը։ Հոկտեմբերի 10-ին խումբն անցկացրեց իր առաջին ցուցադրությունը։


== Կազմ ==


== Սկավառակագրություն ==


=== Մինի ալբոմներ ===


=== Սինգլներ ===


== Հոլովակներ ==


=== Տեսահոլովակներ ===


=== Մասնակցություն այլ կատարողների տեսահոլովակներում ===


== Ֆիլմագրություն ==


=== Ռեալիթի շոու ===


=== Դրամաներ ===


== Ծանոթագրություններ ==
Մայիսմեկյան հավեր

Մայիսմեկյան հավեր, (ռուս.՝ первомайские), հավերի մսաձվատու ցեղախումբ։ Ստեղծվել է Խարկովի մարզում Մայիսի 1-ի անվան թռչնաբուծական տնտեսությունում (հետագայում տոհմային աշխատանքները շարունակվել են Վորոնեժի և Պենզայի մարզերի տնտեսություններում), տեղական յուրլովյան հավերի և արտասահմանյան ռոդ-այլենդ ու վիանղոտ ցեղերի բարդ տրամախաչման եղանակով։ Հաստատվել է 1950 թվականին։ 
Փետրածածկն արծաթագույն է (պարանոցի, պոչի և թևերի ծայրափետուրներինը՝ գորշ)։ Վաղահաս են. ձվարկում են 6-6, 5 ամսականից։ Միջին ձվատվությունը՝ 142-180 հատ։ Հասուն հավերի կենդանի զանգվածը՝ 2, 6, իսկ աքաղաղներինը՝ մինչև 3 կգ է։
Կիանկե

Կիանկե  (իտալերեն՝ Chianche), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 596 մարդ, բնակչության խտությունը կազմում է 88 մարդ/կմ²։ Զբաղեցնում է 7 կմ² մակերես։ Փոստային ինդեքս՝ 83010, հեռախոսային կոդ՝ 0825։ 
Բնակավայրի հովանավորն է սուրբ Ֆելիքսը։


== Ժողովրդագրություն ==
Բնակչության թվաքանակի փոփոխությունները


== Կոմունային վարչակազմ ==
Հեռախոսահամար։ 0825 996172
Էլեկտրոնային հասցե։ comunedichianche@libero.it
Գլխավոր կայք։ http://www.comune.chianche.av.it


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բուրտակովկա

Բուրտակովկա (ռուս.՝ Буртаковка, բաշկիրերեն՝ Буртаковка), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2010 թվականին գրանցված տվյալներով կազմում էր 248 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4933) Թայլերլինդեր

(4933) Թայլերլինդեր (անգլ.՝ Tylerlinder), աստերոիդ աստերոիդների հիմնական գոտում։ Հայտնաբերվել է 1984 թվականի մարտի 2-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,33082 ա. մ., առավելագույնը մոտենում է 2,0501 ա. մ. հեռավորության վրա և հեռանում 2,6115 ա. մ.։ Արեգակի շուրջ մեկ ամբողջական պտույտ է կատարում 1299,75 երկրային օրվա ընթացքում, իր ուղեծրով շարժվելով միջինում 0,276975 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4933) Թայլերլինդեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
507

507 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 507 թվականն է, 
VI դարի 7-րդ տարին։


== Դեպքեր ==


== Ծնունդներ ==


== Մահեր ==
Նովոալեկսանդրովկա (գյուղ, Խարկովի շրջան)

Անվան այլ կիրառումների համար տե՛ս՝ ՆովոալեկսանդրովկաՆովոալեկսանդրովկա (ուկրաիներեն՝ Новоолександрівка), գյուղ Ուկրաինայի Խարկովի մարզի Խարկովի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մելեսովկա

Մելեսովկա (ուկրաիներեն՝ Мелесівка), գյուղ Ուկրաինայի Չերկասիի մարզի Զոլոտոնոշայի շրջանում։ Հիմնադրվել է 18-րդ դարում։
2001 թվականի տվյալներով Մելեսովկա գյուղում բնակվում էր 516 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆուտբոլային լիգայի գավաթ 1969-70

Ֆուտբոլային լիգայի գավաթ 1969-70, Ֆուտբոլային լիգայի գավաթի 10-րդ խաղարկությունն է, որում հաղթեց «Մանչեսթեր Սիթի» ֆուտբոլային ակումբը։
(145) Ադեոնա

(145) Ադեոնա (անգլ.՝ Adeona), աստերոիդ աստերոիդների հիմնական գոտում։ Հայտնաբերվել է 1875 թվականի հունիսի 3-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 2,672468 ա. մ., առավելագույնը մոտենում է 2,2836 ա. մ. հեռավորության վրա և հեռանում 3,0614 ա. մ., իսկ Երկրի ուղեծրին Ադեոնա աստերոիդը նվազագույնը մոտենում է 1,3184 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1595,76 երկրային օրվա ընթացքում, իր ուղեծրով շարժվելով միջինում 0,225598 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,64° անկյուն։
Ադեոնա աստերոիդը գլխավորում է Ադեոնայի աստերոիդների ընտանիքը, որը տեղաբաշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Ադեոնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պրինցիպալմարկտ

Պրինցիպալմարկտ (գերմ.՝ Prinzipalmarkt), պատմական փողոց Մյունստեր քաղաքում։ Փողոցի անունը թարգմանվում է «գլխավոր փողոց»։ Փողոցին յուրահատուկ տեսք է հաղորդում երկու կողմերով ձգվող կամարաշարը։
2006 թվականին գերմանական երկրորդ հեռուստաալիքի անցկացրած հարցումների ժամանակ Պրինցիպալմարկտը Գերմանիայի ճարտարապետական տեսարժան վայրերի մեջ զբաղեցրել է չորրորդ տեղը։ Փողոցը հաճախ անվանում են Մյունստերի հյուրանոց գերմ.՝ gute Stube:


== Պատմություն ==

Պրինցիպալմարկտը «շուկայի փողոց» անունով հայտնի է եղել դեռևս 12-րդ դարում։ 13-րդ դարի վերջին և 14-րդ դարի սկզբին փողոցը սկսում է ստանալ ժամանակակից տեսքը, որում առանձնանում է հին քաղաքապետարանի (ռատուշա) շենքը։ Մոտ 1500 թվականին փողոցը ստանում է այն տեսքը, ինչ ունի այսօր։ Ներկա անվանումը փողոցն ստացել է 17-րդ դարում։

Երկրորդ համաշխարհային պատերազմի ընթացքում դաշնակիցների ավիառմբահարման հետևանքով փողոցի շինությունները գրեթե ոչնչացվել են։ Օրինակ՝ 1944 թվականի հոկտեմբերի 28-ին մի քանի ռումբեր են ընկել քաղաքապետարանի հին շենքին (ռատուշա), որի արդյունքում շենքն այրվել է, իսկ գոթական ոճով ճակտոնը` քանդվել։
1947 թվականից սսվում է փողոցի վերականգնումը։ Այն կատարվել է խնամքով. ճարտարապետները փորձել են առավելագույնս ճիշտ վերականգնել փողոցի նախապատերազմյան տեսքը` խուսափելով ժամանակակից նյութերի և տեխնոլոգիաների կիրառումից։ 1954 թվականի նոյեմբերի 25-ին Պրինցիպալմարկտից հանվել են տրամվայի գծերը։ 1958 թվականին վերականգնման աշխատանքները գրեթե ավարտվել են։


== Պրինցիպալմարկտի առանձնահատկությունները ==

Պրինցիպալմարկտի արտաքին տեսքը բնորոշվում է շենքերի ինքնատիպ ճակտոններով, որոնք կամարի տեսք ունեն և ձգվում են փողոցի երկու կողմերով։ Նրանց առանձնահատկությունն այն է, որ ամբողջ փողոցում չկան լիարժեք նման երկու ճակատային մաս, սակայն բոլորը միավորված են ընդհանուր մեկ ոճով։ Պրինցիպալմարկտի ամենահայտնի շենքերն են Մյունստերի հին քաղաքապետարանը, Սուրբ Լամբերտի եկեղեցին, քաղաքապետարանի աշտարակը։

Միջին դարերում շենքերի ցածրադիր հարկերը ծառայել են որպես առևտրական կետեր։ Այդ նշանակությունն ունեցել են մինչև 2005 թվականը, երբ ամբողջ առևտուրը տեղափոխվեց Münster Arkaden առևտրի կենտրոն։ Սակայն մտահոգություն ունենալով, որ առևտրի արգելքը կհանգեցնի քաղաքի պատմական կենտրոնի խամրելուն (այդպես եղավ, օրինակ, Օբերհաուզենի հետ), որոշվեց, այնուամենայնիվ, բացել որոշ խանութներ ու սրճարաններ։
Պրինցիպալմարկտը տեղի պետական մայրուղիների հաշվարկման զրոյական կետն է։


== Ծանոթագրություններ ==


== Գրականություն ==
Roswitha Rosinski: Der Umgang mit der Geschichte beim Wiederaufbau des Prinzipalmarktes in Münster/Westf. nach dem 2. Weltkrieg. Bonn : Habelt, 1987, ISBN 3-7749-2230-6
Karl-Heinz Kirchhoff: Der Prinzipalmarkt mit Michaelisplatz, Gruetgasse, Syndikatgasse und Syndikatplatz. Münster : Aschendorff, 2001, ISBN 3-402-06643-2


== Արտաքին հղումներ ==
Պրինցիպալմարկտի պաշտոնական կայք
Պրինցիպալմարկտի համայնապատկերով լուսանկարներ Archived 2011-06-17 at the Wayback Machine.
Հսկաների սալարկուղի

Հսկաների սալարկուղի (իռլանդերեն՝ Clochán an Aifir կամ Clochán na bhFómharach), բնության հուշարձան, որը կազմված է իրար միացված բազալտե մոտ 40.000 սյուներից։ Առաջացել է հրաբուխի ժայթքման արդյունքում։ Գտնվում է Հյուսիսային Իռլանդիայի հյուսիս-արևելքում՝ Բուշմիլզ քաղաքից 3 կմ հյուսիս։ Ճանապարհը, ինչպես նաև Սալարկուղու ծովափ (Causeway Coast) կոչվող մերձափնյա տեղանքը, 1986 թվականին ՅՈՒՆԵՍԿՕ-ի կողմից հռչակվել են Համաշխարհային ժառանգության օբյեկտ, իսկ 1987 թվականին Հյուսիսային Իռլանդիայի բնապահպանության դեպարտամենտի կողմից՝ ազգային արգելավայր։ Սյուների գագաթները նման են ցատկահարթակի, որոնք սկսվում են ժայռի հիմքից և կորչում ծովի տակ։ Սյուների մեծամասնությունը վեցանկյուններ են, չնայած որոշ սյուներ ունեն 4, 5, 7, 8 անկյուն։ Ամենաբարձր սյունն ունի 12 մ բարձրություն։
Հսկաների սալարկուղին պատկանում է ազգային ֆոնդին, որը կազմակերպում է զբոսաշրջիկների այցեր և զբաղվում օբյեկտի պահպանությամբ։ Հսկաների սալարկուղին Հյուսիսային Իռլանդիայի ամենաշատ այցելվող վայրերից է։


== Լեգենդ ==
Ավանդազրույցներից մեկում պատմվում է, թե կելտական դիցաբանության հերոս Ֆինան ՄըքՔուվըլը (Ֆին ՄըքՔուլ) մարտահրավեր է ստանում շոտլանդացի հսկա Բենանդոներից։ Ֆինանը Հյուսիսային նեղուցի երկայնքով կառուցում է ճանապարհ, որպեսզի երկու հսկաները կարողանան հանդիպել։ Ավանդազրույցի մի տարբերակում Ֆինը հաղթում է։ Մեկ այլ տարբերակում՝ հասկանալով, որ իր հակառակորդն իրենից զորեղ է, Ֆինը թաքնվում է։ Ֆիննի կինը՝ Օնագը, կերպարանափոխում է ամուսնուն և թաքցնում բարուրի մեջ։ Երբ Բենանդոները տեսնում է «նորածնի» չափը, կարծում է, թե նրա հայրն իսկական հսկա է և արագ փախչում է Շոտլանդիա` իր հետևից ավերելով սալարկուղին, որպեսզի Ֆինը չհասնի իր ետևից։


== Ծագման պատմություն ==
Մոտ 50-60 միլիոն տարի առաջ՝ պալեոգենի շրջանում, տեղանքում դիտարկվել է հրաբխի ինտենսիվ ժայթքում։ Հալված բազալտը հոսել է ճեղքերով՝ ձևավորելով լավայի հարթակ։ Արագ սառեցման արդյունքում բազալտի ծավալը կրճատվել է (համանման երևույթ դիտարկվում է ցեխի չորացումից)։ Հորիզոնական սեղմումը հանգեցրել է վեցանկյուն սյուների առաջացմանը։

		
		
		
		
		


== Ծանոթագրություններ ==


== Արտաքին հղումներ ==
Վիքիպահեստում կան նկարներ Հսկաների ճանապարհ թեմայով
Հսկաների ճանապարհի պաշտոնական ուղեցույց


== Գրականություն ==
Sequential fragmentation: The origin of columnar quasi-hexagonal patterns
Deane, C. Douglas. 1983. The Ulster Countryside. Century Books. ISBN 0-903152-17-7
Նիժնեկամիշինկա (Միլլերովսկի շրջան)

Նիժնեկամիշինկա (ռուս.՝ Нижнекамышинка), սլոբոդա Ռուսաստանի Դաշնության Ռոստովի մարզի Միլլերովսկի շրջանում։ Մտնում է Վոլոշինսկի գյուղական համայնքի կազմի մեջ։
Զառա Լարսոն

Զառա Մարիա Լարսոն (շվեդերեն՝ Zara Larsson, դեկտեմբերի 16, 1997(1997-12-16), Սոլնա, Ստոկհոլմի լեն, Շվեդիա), շվեդ երգչուհի։ Նա հասել է համաշխարհային ճանաչման, իր երկրում հաղթելով «Talang» հեռուստաշոույի 2008 թվականի եթերաշրջանը, որը «Ամերիկայում կան տաղանդներ» հեռուստաշոույի շվեդական տարբերակն է։ 2012 թվականին «TEN Music Group» լեյբլի հետ պայմանագիր է կնքում և 2013 թվականի հունվարին լույս է տեսնում նրա դեբյուտային «Introducing» մինի ալբոմը։ Ալբոմի առաջիին սինգլը՝ «Uncover» երգը գլխավորում էր շվեդական և նորվեգական աղյուսակներում, իսկ Դանիայում երգը 3-րդ հորիզոնականում էր։ 2013 թվականի ապրիլին պայմանագիր է կնքում ամերիկյան «Epic Records» լեյբլի հետ։ Նա ապրում է հոր, մոր և փոքր քրոջ հետ։


== Կենսագրություն ==
Զառա Լարսոնը ծնվել է 1997 թվականի դեկտեմբերի 16 Ստոկհոլմում։ Նա ունի փոքր քույր, ում անունը Հաննա է (ծնվել է 2000 թվականին)։ Դեռ մանկուց նա երգում էր։ Մինչ նա կմասնակցեր «Talang» հեռուստաշոույին, նա հասել էր եզրափակիչ «Stjärnskott 2007» շվեդական հեռուստաշոույում։ 
«Talang 2008» հեռուստաշոույի ժամանակ Զառան կատարել է Ուիթնի Հյուսթոնի «The Greatest Love of All» և «One Moment in Time» (լսումների և կիսաեզրափակչի ժամանակ) և Սելին Դիոնի «My  Heart Will Go On» (եզրափակչում) երգերը։ Մրցույթում հաղթելուց հետո ստացել է 500000 շվեդական կրոն, որպես մրցանակ։ Նա այդ ժամանակ 10 տարեկան էր։ «My Heart Will Go On» երգը հրապարակվել է, որպես նրա դեբյուտային սինգլ։

Չնայած նրան, որ «Talang» հեռուստաշոույում հաղթելուց հետո Զառային քչերն էին լաում, սակայն 2012 թվականին նա պայմանագիր է կնքում «TEN Music Group» հետ և լույս է տեսնում նրա դեբյուտային մինի ալբոմը։ 
Ալբոմը լույս է տեսել 2013 թվականի հունվարի 21։ Ընդհանուր առմամբ այն ներառում էր 5 երգ։ «Uncover» երգը ալբոմի առաջին սինգլն է, այն գրավել է առաջին հորիզոնականը շվեդական «Sverigetopplistan» և «Sverigetopplistan» աղյուսակներում, ինչպես նաև Նորվեգիայում և Դանիայում գրավել է 3֊րդ հորիզոնականը։ 2013 թվականի փետրվարի 25֊ից սկսած երգը ՅուԹյուբում դիտել են 5 միլիոն անգամ։ ԻՆչպես նաև երգը հայտնվել է «Svensktoppen» հիթ֊շքերթում։ 
2013 թվականի մարտի 27֊ին ՅուԹյուբում հայտնվեց «She's Not Me (Pt. 1)» առաջին երգը։ Շուտով ընթանում է նրա երկրորդ մինի֊ալբոմի լսումները։ 2013 թվականի հուլիսի 5֊ին լույս է տեսնում «Allow Me To Reintroduce Myself» անվանումով ալբոմը։ Ինչպես առաջին ալբոմը, այս ալբոմում նույնպես կա 5 երգ։ Հունիսի 25֊ին լույս է տեսենում երկակի (Երկու կողմով «А») սինգլ «She's Not Me» (այդ ալբոմի «She's Not Me (Pt. 1)» և «She's Not Me (Pt. 2)» երգերով)։ 2013 թվականի ապրիլի 3֊ին Սառան իր բլոգում պատմել է, որ ԱՄՆ֊ում «Epic Records» լեյբլի հետ 3 տարով պայմանագիր է կնքել։ 
Նրա հաջորդ սինգլը՝ «Bad Boys» լույս է տեսել 2013 թվականի հոկտեմբերի 28֊ին։


== Սկավառակագրություն ==


=== Ստուդիական ալբոմներ ===


=== EP (մինի֊ալբոմ) ===


=== Սինգլներ ===


== Ծանոթագրություններ ==


== Արտաքին հղումներ ==
Պաշտոնական կայք
Մարիա Մարտինի աշտարակ

Մարիա Մարտինի աշտարակ (իսպ.՝ Torre de María Martín), միջնադարյան աշտարակի մնացորդները գտնվում են ժայռի վրա, Իսպանիայի Անդալուզիա տարածաշրջանի Խաեն պրովինցիայի Ֆուերտե դել Ռեյ բնակավայրից 4.5 կմ հեռավորության վրա։ 
1993 թվականին հունիսի 22-ին Իսպանիայի մշակույթի նախարարության կողմից Մարիա Մարտինի աշտարակն ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0007907 գրանցման համարի տակ։


== Նկարագրություն ==
Աշտարակը գտնվում է հարթ մակերևույթով տարածքի վրա։ Այն իրենից ներկայացնում է շրջանաձև կառույց, որը կանգնեցվել էր քառակուսի հատակագծով հիմքի վրա։ Քառակուսի հատակագծով հիմքը հնարավոր է, որ կառուցված լինի իբիրիցիական ժամանակի շինություն, որի վրա հետագայում կառուցվել է աշտարակը։ Մնացորդներից քիչ հեռու՝ բլրի հյուսիսային մասում, պահպանվել են տարբեր ժամանակահատվածների (իսլամական, հռոմեական, քրիստոնեական) կառույցների մնացորդներ։


== Պետական պահպանություն ==
Աշտարակը շատ է վնասվել։ Պահպանվել է հիմքի մի մասը, որի վրա անկանոն շարված են քարաբեկորները։ Ներկայիս աշտարակի տեսքը պայմանավորված է այն հանգամանքով, որ աշտարակի քարերը օգտագործվել են մտոակա բնակավայրերի բնակիչների կողմից իրենց տները կառուցելու համար։


== Պատկերասրահ ==

		
		
		


== Ծանոթագրություններ ==
Ջանկոյի շրջան

Ջանկոյի շրջան (ուկրաիներեն՝ Джанкойський район, Ղրիմի թաթարերեն՝ Canköy rayonı), շրջան Ուկրաինայի Ղրիմի Ինքնավար Հանրապետությունում։
Ստեղծվել է 1923 թվականին։ Վարչական կենտրոնը՝ Ջանկոյ։


== Աշխարհագրություն ==
Շրջանի տարածքի մակերեսը կազմում է 2667 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 74352 մարդ։ Բնակչության խտությունը կազմում էր 27,88 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
(5734) Նոգուչի

(5734) Նոգուչի (անգլ.՝ Noguchi), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 15-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,346363 ա. մ., առավելագույնը մոտենում է 2,1791 ա. մ. հեռավորության վրա և հեռանում 2,5136 ա. մ.։ Արեգակի շուրջ մեկ ամբողջական պտույտ է կատարում 1312,78 երկրային օրվա ընթացքում, իր ուղեծրով շարժվելով միջինում 0,274228 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5734) Նոգուչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խուան Լինց

Խուան Լինց, Խուան Խոսե Լինց (գերմ.՝ Juan Linz, Juan José Linz, իսպ.՝ Juan José Linz Storch de Gracia; դեկտեմբերի 24, 1926(1926-12-24), Բոն, Քյոլնի վարչական շրջան, Հռենոսի պրովինցիա, Պրուսիայի ազատ պետություն, Վայմարյան Հանրապետություն - հոկտեմբերի 1, 2013(2013-10-01)[…], Նյու Հեյվեն, Կոնեկտիկուտ, ԱՄՆ), գերմանա-իսպանական ծագմամբ ամերիկացի քաղաքագետ, Յեյլի համալսարանի քաղաքագիտության պրոֆեսոր։ Հեղինակել է տոտալիտար և ավտորիտար քաղաքական ռեժիմների վերաբերյալ մի շարք աշխատություններ։ Իր աշխատություններում անդրադարձել է նաև դեմոկրատացման հիմնական ձևերին։


== Կենսագրություն ==
Լինցի հայրը գերմանացի է, իսկ մայրը՝ իսպանուհի։ 1926 թվականին ընտանիքը տեղափոխվել է Իսպանիա։ Ավարտել է Մադրիդի Կոմպլուտենսե համալսարանը (քաղաքական գիտություններ և իրավունք), այնուհետև սովորել է Կոլումբիայի համալսարանի սոցիոլոգիայի բաժինը։ 1961 թվականից դասավանդել է Կոլումբիայի համալսարանում, իսկ 1968 թվականից՝ Յեյլի համալսարանում։ Դարձել է Իսպանիայում քաղաքական կյանքի էմպիրիկ սոցիոլոգիական ուսումնասիրությունների նախաձեռնողը։
Եղել է հրավիրովի դասախոս Բերկլիի կալիֆորնյան համալսարանում, Սթենֆորդի համալսարանում, Հայդելբերգի համալսարանում, Հումբոլդտի համալսարանում և Ֆլորենցիայի համալսարանում։


== Աշխատություններ ==
Un régimen autoritario: España (1964)
De la Falange al Movimiento: el partido único y el régimen de Franco (1970)
Crisis, breakdown & reequilibration (1978)
The Breakdown of Democratic Regimes (1978, Ալֆրեդ Շթեֆանի համահեղինակությամբ)
El sistema de partidos en España: pasado y futuro (1979)
Informe sociológico sobre el cambio político en España, 1975—1981 (1981)
Michels y su contribución a la sociología política (1989)
Problems of democratic transition and consolidation: Southern Europe, South America, and post-communist Europe (1996, Ալֆրեդ Շթեֆանի համահեղինակությամբ. [1] Archived 2013-06-20 at the Wayback Machine.)
Totalitarian and Authoritarian Regimes (2000)
Sistemas totalitarios y regímenes autoritarios. CEPC: Madrid, 2009; Տոտալիտար և ավտորիտար համակարգեր SEPK: Մադրիդ, 2009 (իսպաներեն) Archived 2014-10-16 at the Wayback Machine.


== Ծանոթագրություններ ==


== Արտաքին հղումներ ==
Յեյլի պաշտոնական կայք էջում Լինցին նվիրված հատված (անգլ.)
Lamborghini Veneno

Lamborghini Veneno, իտալական սուպերմեքենա։ Թողարկվել է սահմանափակ թվաքանակով 2013 թվականին «Lamborghini» ընկերության կողմից։ Նախաարտադրական տարբերակը (№ 0, ցուցասրահն ավարտելուց հետո այն ուղարկվել է «Lamborghini» թանգարան) ցուցադրվել է 2013 թվականի մարտին Ժնևի ավտոսրահում՝ ի պատիվ ապրանքանիշի 50 ամյակի։ Արտադրվել է ընդամենը 3 օրինակով՝ մոտ 3 միլիոն եվրո արժեքով, ընդ որում,  բոլոր օրինակները վաճառված են եղել մինչ մեքենայի նորամուտը։
Ինչպես և ընկերության մյուս ավտոմեքենաները, այս մոդելը ևս իր անվանումն ստացել է ի պատիվ Վենենո մականունով ագրեսիվ ցլի (իսպաներենից թարգմանաբար նշանակում է թույն), որը 1914 թվականին Սանլուկար դե Բառամեդա քաղաքում իսպանական կորիդայում սպանել է տորեադոր Խոսե Սանչես Ռոդրիգեսին։


== Թափք և կախոց ==
Սուպերմեքենայի թափքն ամբողջությամբ պատրաստված է ուգլեպլաստիկայով, ունի շատ օդորակիչներ և հիմնված է մոնոկոկ Lamborghini Veneno-ի հիմքի վրա։ Զանգվածի ամբողջական նվազեցման արդյունքում այն 125 կգ-ով բարելավել է դիրքերը Aventador մոդելի համեմատ։ Ավտոմեքենան ներկված է մետաղյա մոխրագույնով և ի պատիվ Իտալիայի դրոշի՝ կարմիր, կանաչ և սպիտակ շերտերով։ Առջևի և հետևի լապտերները Y-աձև են։
Սեղմված մետաղաձողով (push-rod) և հորիզոնական տեղադրված ամորտիզատորներով ու զսպանակներրով երկկողմնակի լայնակի լծակների վրա գտնվող անկախ կախոցն առանձնանում է նրանով, որ այն կառուցված է բաց անիվներով մեքենաների նման։ Առջևի 20 դյույմանոց և հետևի 21 դյույմանոց սկավառակները միացված են Pirelli P-Zero անվադողերին։ Այլ Lamborghini-ների նման Veneno-ն ունի լիարժեք շարժակի համակարգ և կարբոնային-կերամիկական արգելակներ։


== Շարժիչ և փոխանցման տուփ ==
Չնայած սուպերմեքենաների վրա հիբրիդային հզորության օգտագործման միտումներին՝ ընկերությունը որոշեց հավատարիմ մնալ դասական լուծմանը և օգտագործեց 6,5 լիտրանոց բենզինային մթնոլորտային շարժիչ՝ Aventador սերիական սուպերմեքենայից։ Հզորությունը ավելացվել է մինչև 750 ձիաուժ, իսկ արտանետման համակարգի օպտիմալացման և աերոդինամիկայի բարելավման արդյունքում Վենենոն 0,1 վայրկյանով ավելի արագ է, քան Aventador հիմնական մոդելը։ Զանգվածի հարաբերությունը հզորությանը կազմում է 1,93 կգ/ձիաուժ։


== Ներքին հարդարանք ==
Մեքենայի ինտերիերում ևս գերիշխում է ուգլեպլաստիկան, դրանից են պատրաստված նաև շրջանակը և նստատեղերի արտաքին մակերեսը (դրանց համար պատրաստվել է հատուկ ճկուն կարբոնային նյութ՝ CarbonSkin)։


== Տեսախաղերում ==
Մեքենան հանդիպում է հետևյալ խաղերում․

Asphalt 8: Airborne
Real Racing 3
GT Racing 2
Need For Speed: Rivals
Forza Horizon 2


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Lamborghini Veneno Roadster. 5.7 մլն եվրո ռեկորդային գնով եզակի սպորտային մեքենա
2014-15 թվականների աշխարհի ամենաթանկ ավտոմեքենաները
Սուպեր Lamborghini Veneno՝ 3 միլիոն եվրո արժողությամբ
Քռայի կիկլոպյան ամրոց

Քռայի կիկլոպյան ամրոց, Վարդաձոր գյուղից 2 կմ դեպի արևելք կա ոչ բարձր, հյուսիս-արևելքից դեպի հարավ-արևմուտք ձգվող մի բարձունք, որին տեղացիները Քռա անունն են տվել քարքարոտ լինելու պատճառով (մինչ ուրարտացիները այդ ամրոցը հավանորեն Թուլիխու է կոչվել)։
Ամրոցը գտնվում է բարձունքի գագաթին, բոլոր կողմերց շրջապատված է 4 մ լայնության պարիսպով։ Երևում են 2-րդ պարսպի հետքերը, որոնք ավելի թույլ են, անցնում են ամրոցի արևելյան մուտքից կիսաշրջանաձև դեպի հյուսիս, ապա, թեքվելով հյուսիս-արևմուտք ու արևմուտք, վերջանում համարյա նույն կետում, որտեղից սկսվում են։
Իրեն շրջապատող բնակատեղիով այն գրավում է ավելի քան 6 հա տարածություն, որից ավելի քան 1 հա-ն՝ ամրոցը։ Ամրոցն ունի 8 աշտարակ, բոլորը գրեթե հավասար մեծության։ Դրանցից 4-ը գտնվում են արևելյան և հարավարևմտյան մուտքերի աջ ու ձախ կողմերում, 2-ը՝ արևմտյան պարսպի, իսկ մյուս 2-ը՝ հյուսիսային պարսպամասերի վրա։ Մի խոշոր քառանկյունաձև աշտարակի հիմք գտնվում է 2-րդ պարսպի վրա, բարձրությունը պահպանվել է 3,7 մ, հավանաբար սա մի առանձին դիտակետ է եղել։
Ինչպես ամրոցի ներսում, նույնպես և նրանից դուրս երևում են բոլորաձև ու քառանկյունի բնակարանների պատերի հետքեր։
Ուրարտացիները, գրավելով այդ ամրոցը, ըստ երևույթին վերաշինություններ են կատարվել այնտեղ և օգտագործել իրենց նպատակներին։ Դա նկատվում է ամրոցի հարավարևմտյան և հյուսիսարևելյան պարիսպների կառուցման տեխնիկայից, որոնք ավելի կանոնավոր են շարված, ունեն ուղիղ գիծ։
Ամրոցի շրջակայքում գտնվել է ուրարտական սեպագիր արձանագրություն, որի մեջ հիշատակվում է, թե Ռուսան, Սարդուրի որդին գրավել է Լուերուխի երկիրը, որտեղից և մենք իմանում ենք այդ տերիտորիայի անունը։
Ամրոցը և բնակավայրը հարուստ են վերերկրյս զանազան հնագույն մշակույթի մնացորդներով, սակայն նրանք այնքան մանրացված են, որ դժվար է նրանց միջոցով որևէ բան ասել ամրոցի անցյալի վերաբերյալ։
Բնակավայրի արևմտյան կողմով հոսում է մի գետակ, որը կարող էր գոյություն ունենալ նաև հին ժամանակ և ջուր մատակարարել բնակիչներին։


== Արտաքին հղումներ ==
Սևանի կիկլոպյան ամրոցներ
Ստորին պալեոլիթ

Ստորին պալեոլիթ կամ վաղ պալեոլիթ, ժամանակահատված մարդկության պատմության ընթացքում, հին քարի դարի վաղ շրջանը։ Սկսվել է պլիոցենի ավարտից հետո՝ 2,5 որոշ հաշվարկներով՝ 3,3-3 միլիոն տարի առաջ։ Ժամանակաշրջանը ավարտվել է 300 000 տարի առաջ, և միայն ստորինպալեոլիթյան մշակույթներից աշելյանն է, որի գտածոները հասցվում են մինչև 100 000 տարի առաջ։
Ժամանակակից մարդու նախնին՝ Homo habilis նախամարդը, սկսել է օգտագործել քարե գործիքներ։ Դրանք համեմատաբար պարզ գործիքներ էին, որոնք մշակվում էին այլ քարերի օգնությամբ։ Այս դարաշրջանում նախամարդիկ սնվելու համար գործածել են զոհված կենդանիների միս, զբաղվել են բույսերի հավաքչությամբ. որսորդությունը դեռ տարածված չէր։


== Նախամարդիկ ստորին պալեոլիթում ==
Homo habilis-ը կարողանում է յուրացնել քարե գործիքները Օլդուվայան մշակույթի ընթացքում։ Վերջինս իր անվանումը ստացել է այն տեղից, որտեղ գտնվել են քարե գործիքները (Օլդուվայան կիրճ, Տանզանիա)։ Դարաշրջանն ավարտվում է Աշելյան մշակույթով՝ մինչև 100 000 տարի առաջ։
Մոտ 1,5 միլիոն տարի առաջ առաջանում է նախամարդու ավելի զարգացած տեսակ՝ Homo erectus-ը։ Այս տեսակի ներկայացուցիչները սովորում են օգտագործել կրակ և ստեղծում էին ավելի մշակված քարե գործիքներ։ Նրանք ընդլայնում են իրենց բնակության տարածքները, յուրացնում Ասիա աշխարհամասը։ Դրա ապացույցն են հանդիսանում Չինաստանում գտնվող Չժոուկոուդյան հովտում արված պեղումները։ Մոտ 1 միլիոն տարի առաջ նախամարդը բնակություն է հաստատում Եվրոպա աշխարհամասում և սկսում գործածել քարե կացիններ։
Մարդկանց հասարակական կազմակերպումն իրականացվում էր նախնադարյան հոտի մակարդակով։ Մարդիկ հավաքվում էին թշնամիներից պաշտպանվելու, որսորդությամբ ու հավաքչութամբ զբաղվելու համար։ Աշխատանքի հիմնական գործիքը քարե, փայտե և ոսկրե պարզ գործիքներն էին։ Մարդկանց կենսակերպը հիմնականում քոչվորական էր։


== Ստորինպալելոիթյան մշակույթներ ==
Ստորին հին քարի դարը մարդկության պատմության մեջ ներկայանում է 4 մշակույթով։ Աֆրիկայում այն տևել է ավելի քան 2,5 միլիոն տարի (տարբեր հաշվարկներով՝ 3-3,5 միլիոն տարի)։ Այստեղ գերակշռել են՝

Օլդուվայան մշակույթը՝ 2,5-1 միլիոն տարի առաջ
Աշելյան մշակույթը՝ 1,5 միլիոնից 100 000 տարի առաջԱշելյան մշակույթի դարաշրջանում նախամարդը թափանցել է Եվրասիա մայրցամաք՝

Աբբեվիլյան մշակույթ (Ֆրանսիա) 1,5 միլիոնից 600 000 տարի առաջ
Տամպանյան մշակույթ (Մալայզիա)
Կլեկտոնյան մշակույթ (Մեծ Բրիտանիա) 600 000-400 000 տարի առաջ600-350 հազար տարի առաջ հայտնվում են մարդկանց ավելի կատարելագործված տեսակները՝ նեանդերթալացիները և կրոմանյոնյան մարդիկ։ Ստորին պալեոլիթի վերջին շրջանում՝ 200-100 հազար տարի առաջ, հայտնվում է բանական մարդը (Homo Sapiens)։


== Ստորին պալեոլիթը Հայկական լեռնաշխարհում ==

Հայկական լեռնաշխարհի տարածքում նախնադարյան հասարակության հին քարի դարի առաջին ենթափուլը՝ ստորին հին քարի դարը սկսվել է մոտ 2 մլն տարի առաջ և ավարտվել է մոտ 100 000 տարի առաջ։ Այս ժամանակաշրջանից մեզ են հասել մի քանի բացօթյա հնավայրեր, կայանններ և քարայրային տիպի հուշարձաններ։ Հայտնի են Գուգարքում հայտնաբերված հինքարիդարյան կայանը մոտ (1.8 միլիոն տարեկան), Ազոխի քարայրն Արցախում, Արտին լեռան շրջակայքը և մի քանի հուշարձաններ Արևմտյան Հայաստանում։


== Պատկերասրահ ==

		


== Տես նաև ==
Ստորին պալեոզոյ


== Ծանոթագրություններ ==


== Աղբյուրներ ==
Ранний палеолит
Սասեքս դրայվ (փողոց)

Սասեքս դրայվ (անգլ.՝ Sussex Drive) նշանակալի փողոց Օտտավայում (Օնտարիո) , Կանադայում։ Այն ձգվում է գրեթե Օտտավա գետին զուգահեռ։ Սասեքսը սկսվում է հարավում Ռիդո փողոցից և ուղղվում դեպի հյուսիս, հետո թեքվում է դեպի հյուսիս-արևելք և վերջանում Մաքեյ փողոցի մոտ։
Սասեքս դրայվը մայրաքաղաքի ամենահայտնի փողոցն է, շնորհիվ այն բանի, որ Սասեքս դրայվ, 24 հասցեում գտնվում է վարչապետի պաշտոնական նստավայրը։ Սասեքսի վրա են տեղակայված նաև գլխավոր կառավարչի նստավայրը Ռիդո հոլլում և Օտտավայի նախկին քաղաքապետարանը։
Սասեքս դրայվի վրա են գտնվում նաև մի քանի դեսպանատներ (այդ թվում՝ Ֆրանսիայի և ԱՄՆ-ի), Կանադայի գեղարվեստի թանգարանը, Կանադական թագավորական դրամահատարանը, Կանադայի պետական հետազոտական խորհուրդը, Լեսթերի և Պիրսոնի անվան շենքը, որը համարվում է Կանադայի արտաքին գործերի նախարարության շտաբ-գրասենյակը, Աստվածամոր տաճարը, ինչպես նաև այգիների և հայտնի հուշարձանների շարքեր։ Կանադական պատերազմի թանգարանը առաջ գտնվում էր Սասեքսի վրա, բայց այժմ այն տեղափոխել են Լեբրետոնյան հարթավայրեր։
Սիցիլիական խոհանոց

Սիցիլիական խոհանոց, Սիցիլիայի ազգային խոհանոցը, որը բոլոր մշակույթների ամբողջություն է։ Կղզում տարածվել է երկու հազար տարիների ընթացքում։ Չնայած նրան, որ այն համարվում է միայն իտալական խոհանոցի տարատեսակ, շարունակում է զգալի ազդեցություն ունենալ իսպանական, հունական և արաբական խոհարարական ավանդույթների վրա։


== Նկարագրություն ==
Սիցիլիական խոհանոցում օգտագործվում են արաբական բազմապիսի հումքեր՝ ծիրան, ցիտրուսային մրգեր, բրինձ, քրքում, չամիչ, մշկընկույզ, մեխակ, քաղցր պղպեղ, մայրի ծառի ընկույզ և դարչին։ Նորմանների և Գոգենշտաուֆենի ազդեցությունը հիշեցնում է բնակչության մեծ սերը մսային ճաշատեսակների հանդեպ, ինչպիսիք են բրուսչիալոնիները։ Իսպանացիները Նոր Աշխարհից կղզի բերեցին շատ էկզոտիկ սննդամթերքներ, այդ թվում` կակաո, եգիպտացորեն, հնդուհավ, լոլիկ և այլ բանջարեղեն։ Կատանիայում, կղզու արևելյան ափին, հունական գաղութատերերի կողմից նախապես բնակեցված տարածքներում բավականին շատ օգտագործում են լոբի, ձիթապտուղ, թարմ բանջարեղեն և ձկնային կերակուրներ։ Այնտեղ բանջարեղեններից հատկապես տարածված են սմբուկը, պղպեղը և լոլիկը։ Բնակչության կողմից ծովամթերքի առավել նախընտրելի տեսակներն են թյուննոսը, բրամը, պերկեսը, թրաձուկը և կաղամարը։ Հյուսիսային Աֆրիկայի ազդեցությունը ազդել է Տրապանիի արևմտյան նահանգում, որտեղ նրանք հաճախ պատրաստում են կուսկուս։


== Ազգային ուտեստներ ==
Սիցիլիան հանդիսանում է պանրի բազմաթիվ տեսակների հայրենիքը, որոնցից ամենահայտնիները սիցիլիական պեկորինոն և կաչոկավալոն է։
Առավել հայտնի ուտեստներից են արանչինը (բրնձե գնդկներ՝ միջուկով), Պաստա ալլա Նորման (պատրաստվում է բացառապես Կատանիայում), կապոնատան, պանի կա մեուզան և կուսկուս ալ պեսչեն։ Ինչպես ամբողջ Իտալիայում, այնպես էլ Սիցիլիայում, պատրաստում են պիցցա, որն անվանում են սիցիլիական։
Քաղցրավենիքների շարքում հատկապես հայտնի են ֆրուտա մարտորանան, պինոլատան, բուչելատոն, կանոլին, գրանիտան, պինիոլին, պինոլատան և կասատան։


== Տես նաև ==
Իտալական խոհանոց


== Ծանոթագրություններ ==


== Արտաքին հղումներ ==
Է. Ա. Պուպելա։ Սիցիլիական խոհանոց. 2008.
Իգոր Բուբնով

Իգոր Բուբնով (ռուս.՝ И́горь Дми́триевич Бу́бнов, հոկտեմբերի 29, 1931(1931-10-29), Մոսկվա, ԽՍՀՄ - օգոստոսի 3, 2014(2014-08-03)), խորհրդային և ռուս դիվանագետ, Արտակարգ և լիազոր դեսպան։


== Կենսագրություն ==
1995 թվականին ավարտել է ԽՍՀՄ ԱԳՆ Մոսվայի միջազգային հարաբերությունների պետական ինստիտուտը։ 1955 թվականից զբաղվում է դիվանագիտական գործունեությամբ։

1955-1959 թվականներին՝ ԽՍՀՄ ԱԳՆ կենտրոնական ապարատի աշխատակից։
1959-1964 թվականներին՝ ԱՄՆ-ում ԽՍՀՄ դեսպանատան աշխատակից։
1964-1966 թվականներին՝ ԽՍՀՄ ԱԳՆ կենտրոնական ապարատի աշխատակից։
1966-1970 թվականներին՝ ԱՄՆ-ում ԽՍՀՄ դեսպանատան առաջին քարտուղար.
1970-1971 թվականներին՝ ԱՄՆ-ում ԽՍՀՄ դեսպանատան խորհրդական
1971-974 թվականներին՝ ԽՍՀՄ ԱԳՆ ԱՄՆ բաժնի սեկտորի վարիչ։
1974-1979 թվականներին՝ ԱՄՆ-ում ԽՍՀՄ դեսպանատան խորհրդական
1979-1982 թվականներին՝ ԽՍՀՄ ԱԳՆ Լատինական Ամերիկայի երկրների բաժնի վարիչի տեղակալ։
1982 թվականի հուլիսի 22-ից 1989 թվականի հունվարը՝ Սուրինամում ԽՍՀՄ արտակարգ և լիազոր դեսպան։
1989 թվականի հունվարի 27-ից 1992 թվականի դեկտեմբերի 31-ը՝ Կոլումբիայում ԽՍՀՄ (1991 թվականից ՌԴ) դեսպանատան արտակարգ և լիազոր դեսպան։


== Պարգևներ ==
«Պատվո նշան» շքանշան (1971)
«Աշխատանքային տարբերության համար» մեդալ (1966)


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1984—1986. — Т. 1, с. 159.
И.Д. Бубнов «Встречи в Америке — Северной и Южной. Записки дипломата», «Российская политическая энциклопедия», 2007.


== Արտաքին հղումներ ==
Ռուսաստանի ԱԳՆ հաղորդագրությունը Բուբնովի մահվան մասին
Ռուբեն Միրոյան

Ռուբեն Միրոյան (հոկտեմբերի 19, 1939(1939-10-19), Երևան, Հայկական ԽՍՀ, ԽՍՀՄ - հոկտեմբերի 27, 1999(1999-10-27), Երևան, Հայաստան), հայ կուսակցական և պետական գործիչ։ Սպանվել է Հայաստանի խորհրդարանի շենքում ահաբեկչության հետևանքով։


== Կենսագրություն ==
Ծնվել է 1939 թվականի նոյեմբերի 19-ին Երևանում։


=== Կրթություն ===
1959 - 1964 - Տնտեսագիտության ֆակուլտետ Երևանի պետական համալսարան։
1985 թվականին ավարտել է ԽՍՀՄ Նախարարների խորհրդրին առընթեր ժողովրդական տնտեսության ակադեմիան՝ ստանալով տնտեսագետի որակավորում։


=== Աշխատանքային գործունեություն ===
1965-1971 թվականներին եղել է ՀԼԿԵՄ Երեւանի 26 կոմիսարների շրջկոմի առաջին քարտուղար։ 1971-1974թվականներին աշխատել է ՀԿԿ Կենտկոմում։ 1974 թվականից եղել է Երեւանի 26 կոմիսարների շրջխորհրդի նախագահի տեղակալ, առաջին տեղակալ, 1985-1991 թվականներին եղել է ՀԿԿ Կենտկոմի տեսուչ, Երևանի Լենինյան շրջխորհրդի գործկոմի նախագահ, ՀԿԿ Երեւանի 26 կոմիսարների շրջկոմի առաջին քարտուղար։ 1992-1999 թվականներին աշխատել է ՀՀ փոստի և հեռահաղորդակցության նախարարության համակարգում։


== Քաղաքական գործունեություն ==

1999 թվականի մայիսի 30-ին ԱԺ պատգամավոր է ընտրվել «Միասնություն» դաշինքի համամասնական ընտրացուցակով։ 1999 թ. հունիսի 10-ին ընտրվել է ԱԺ նախագահի տեղակալ։ «Միասնություն» խմբակցության անդամ։ ՀԺԿ վարչության քարտուղար։ Հետմահու Պարգևատրվել է «Անանիա Շիրակացի մեդալով»։


== Մահ ==
Զոհվել է 1999 թ. հոկտեմբերի 27-ին ԱԺ նիստի ժամանակ կատարված ահաբեկչության պատճառով։


== Ընտանիք ==
Ամուսնացած էր, ուներ երկու երեխա։


== Ծանոթագրություններ ==
Կումարի (այլ կիրառումներ)

Կումարի, կարող է վերաբերել՝

Կումարի - գյուղ, Ուկրաինայի Նիկոլաևի մարզի Պերվոմայսկի շրջանում
Կումարի - գյուղ, Ուկրաինայի Նիկոլաևի մարզի Վրադիևկայի շրջանում
Սիմոնովկա (գյուղ, Սումիի շրջան)

Անվան այլ կիրառումների համար տե՛ս՝ ՍիմոնովկաՍիմոնովկա (ուկրաիներեն՝ Симонівка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Սիմոնովկա գյուղում բնակվում էր 197 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստեցկովկա (գյուղ, Սումիի շրջան)

Անվան այլ կիրառումների համար տե՛ս՝ ՍտեցկովկաՍտեցկովկա (ուկրաիներեն՝ Стецьківка), գյուղ Ուկրաինայի Սումիի մարզի Սումիի շրջանում։ Բնակավայրը նախկինում նաև անվանվել է Օլեշենկա։ Հիմնադրվել է 1659 թվականին։
2001 թվականի տվյալներով Ստեցկովկա գյուղում բնակվում էր 3 702 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Rodeo (ալբոմ)

«Rodeo», ամերիկացի ռեփեր Թրևիս Սքոթի դեբյուտային ալբոմը։ Այն թողարկվել է 2015 թվականի սեպտեմբերի 4-ին՝ Grand Hustle Records և Epic Records լեյբլների կողմից։ Ալբոմում իրենց մասնակցությունն ունեն Quavo-ն, Future-ը, Թու Չեյնսը, Ջուսի Ջեյը, Քեյսի Հիլը, The Weeknd-ը, Սուո Լինն, Չիֆ Քիֆը, Քանյե Ուեսթը, Ջասթին Բիբերը, Յանգ Թագը, Toro y Moi-ը և Սքուլբոյ Քյուն։ Ալբոմը Billboard 200 հիթ շքերթում զբաղեցրել է երրորդ հորիզոնականը։


== Երգացանկ ==

Դելյուքս թողարկում (Բոնուս երգեր)


== Ծանոթագրություններ ==


== Արտաքին հղումներ ==
Թրևիս Սքոթի պաշտոնական կայք
Ռատլա

Ռատլա (էստ․՝ Ratla), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 54 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մարկ Ուեբ

Մարկ Պրեստոն Ուեբ (անգլ.՝ Marc Preston Webb, օգոստոսի 31, 1974(1974-08-31), Բլումինգտոն, Ինդիանա, ԱՄՆ), ամերիկացի կինոռեժիսոր և կլիպմեյքեր։ Հայտնի է «Ամռան 500 օր» ռոմանտիկական կատակերգության և Սարդ-մարդը ֆրանչիզի երկու՝ «Անհավանական Սարդ-մարդը» և «Անհավանական Սարդ-մարդը 2», վերաթողարկումների վրա աշխատանքով։


== Կենսագրություն ==
Մարկ Ուեբը ծնվել է Ինդիանա նահանգի Բուլմինգտոն քաղաքում։ Երբ նա 1,5 տարեկան էր, ծնողները տեղափոխվել են Վիսկոնսին նահանգի Մեդիսոն քաղաք, որտեղ էլ մեծացել է։ Ուեբը ավարտել է Madison West High School-ը, որից հետո ընդունվել է Colorado College և Նյու Յորքի համալսարան, ավարտելուց հետո սովորել  է Վիսկոնսինի համալսարանում։
Ուեբի առաջին լիամետրաժ ֆիլմը եղել է «Ամռան 500 օր»-ը, որը թողարկվել է 2009 թվականին և արժանացել է քննադատների և հանդիսատեսի դրական ընդունելությանը։ Մինչ այդ Ուեբն աշխատել է որպես կլիպմեյքեր և հարյուրից ավելի տեսանյութ է նկարահանել տասնյակ արտիսների համար։ 2010 թվականի հունվարին Columbia Pictures-ը պայմանագիր է կնքել «Անհավանական սարդ մարդը» ֆիլմի նկարահանման համար։ Այն դարձել է առաջին ֆրանչիզի վերաթողարկումը,  որի ռեժիսորը Սեմ Ռեյմին էր։ Ֆիլմը սկսել է թողարկվել 2010 թվականի ամռանը և նրա գլխավոր դերը կատարել է Էնդրյու Գարֆիլդը։


== Ֆիլմագրություն ==


== Ծանոթագրություններ ==


== Արտաքին հղումներ ==
mvdbase.com — Marc Webb Videography Archived 2011-12-23 at the Wayback Machine.
Die Musik Video Datenbank(վրաց.)
Միազմ

Միազմ կամ միազմա (от հին հունարեն՝ μίασμα աղտոտվածություն, կեղտ) հնացած բժշկական տերմին, որը մինչև 19-րդ դարի վերջը նշանակում էր շրջակա միջավայրում ապրող վարակի օջախներ, որոնց բնույթը հայտնի չէր։


== Միազմիկ հիվանդության առաջացման պատճառ ==

Միազմայի նշան էր հոտի առկայությունը։ Մինչ պաթոգեն միկրոօրգանիզմների հայտնաբերումը, բժիշկների մեծ մասը կարծում էր, որ վարակիչ հիվանդությունների պատճառ կարող են լինել հողի, ջրի (հատկապես ճահճային), թափոնների մեջ պարունակվող քայքայված մթերքները և այլն։ Ենթադրվում էր, որ գոլորշիանալով դրանց առաջացման օջախներից՝ միազման մտնում է մարդու մարմինը և հիվանդություն է առաջացնում։ Այսպես կոչված միազմատիկ հիվանդությունները ներառում էին որովայնային տիֆ, խոլերա և մալարիա։


== Հասկացության մեկնաբանում ==
19-րդ դարից սկսած՝ փորձեր արվեցին պարզաբանել այս հասկացությունը։ Առաջացան «կենդանի» և «ոչ կենդանի» միազմերը, ընդունվեց, որ հիվանդ մարդը կարող է լինել միազմի տարածողը։ Սակայն միկրոօրգանիզմների հայտնաբերմամբ պարզ դարձավ, որ այս տերմինը անհույս հնացել է։ Միազմայի տեսությունը դարձավ 19-րդ դարի կեսերին Մեծ Բրիտանիայում և Ֆրանսիայում կոյուղու համակարգերի կառուցման և գարշահոտ ջրհեղեղների (որոնք համարվում էին միազմայի աղբյուրներ) վերացման հիմնավորումներից մեկը։ Որոշ ժամանակ հիվանդացության ուղեկցող նվազումը հանգեցրեց այս տեսության ամրապնդմանը։ Միազմ տերմինից միանգամայն անկախ, միջնադարյան բժշկական գրականության մեջ արդեն հայտնվել է հարուցիչ տերմինը, որը շատ ավելի մոտ էր վարակ ժամանակակից հայեցակարգին, բայց լայնորեն չէր կիրառվում։ Ներկայումս այս բառը, սովորաբար հոգնակի, օգտագործվում է փոխաբերական իմաստով բնութագրելու սուր տհաճ հոտը, գարշահոտությունը։


== Տես նաև ==
Հանեման, Քրիստիան Ֆրիդրիխ Սամուել
Մանրէաբանություն


== Գրականություն ==
«Миазма»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Ծանոթագրություններ ==


== Արտաքին հղումներ ==
«BRIEF HISTORY DURING THE SNOW ERA»։ www.ph.ucla.edu։ Վերցված է 2022-01-25 
«Competing Theories of Cholera»։ www.ph.ucla.edu։ Վերցված է 2022-01-25
Պերեեզդնոե

Պերեեզդնոե (ուկրաիներեն՝ Переїзне), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Պերեեզդնոե գյուղում բնակվում էր 854 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արաբկիր (այլ կիրառումներ)

Արաբկիր կարող է վերաբերել՝

Արաբկիր - քաղաք Արևմտյան Հայաստանում
Արաբկիր թաղամաս - Երևանի թաղամաս
Վիսենտինոպոլիս

Վիսենտինոպոլիս  (պորտ.՝ Vicentinópolis), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի հարավային մարզում։ Մտնում է Մեյա Պոտիի գավառի կազմի մեջ։ Բնակչությունը կազմում է 6 591 մարդ՝ 2006 թվականի տվյալներով։ Գրավում է 737,251 կմ2 տարածք։ Բնակչության խտությունը՝ 8,9 մարդ/կմ²։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 69 885 087,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է՝ 11 045,53 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ, կազմում է՝ 0,773 (տվյալները՝ ՄԱԿ-ի զարգացման ծրագրի)